गाड़ी खड़ी करने के विवाद में युवक से मारपीट, पुलिस ने दर्ज किया केस
बिलासपुर | गाड़ी खड़ी करने को लेकर विवाद हो गया। विवाद बढ़ने पर आरोपी युवकों ने एक युवक की पिटाई कर दी। पुलिस ने उनके खिलाफ जुर्म दर्ज कर लिया है। घटना सरकंडा थाना क्षेत्र की है। राजकिशोर नगर तुलसी आवास निवासी कमलेश कुमार पिता रामकुमार पांडेय 44 वर्ष ड्राइवर है। वह अपनी गाड़ी घर के पास ही खड़ी करता है। इस बात को लेकर उसका मोहल्ले के ताल वस्त्रकार से विवाद हो गया। शनिवार की दोपहर करीब 1.30 बजे ताल ने अपने साथियों के साथ मिलकर उसकी पिटाई कर दी। उसकी रिपोर्ट पर पुलिस ने आरोपियों के खिलाफ धारा 294,506,323,34 के तहत जुर्म दर्ज कर लिया है।
hin_Deva hin_Deva